title: Bahrein
text: Bahrein (en arabe مملكة البحرين‎, Mamlakat al-Baḥrayn) ye un país y estato d'Asia, en Orient Meyo, a o canto d'o Golfo Persico, estando formato por arredol de 20 islas d'un archipielago amanato a la costa d'Arabia Saudita, país con o cual ye unito por un dique artificial.
  
  A suya población ye de 1.378.000 habitants (2016) en una superficie de 678 km², con una densidat de población de 1.626 hab/km².
  
  O país ye politicament una monarquía constitucional, estando l'actual monarca Hamad bin Isa Al Khalifa, con o títol d'emir. A capital de Bahrein ye a ciudat de Manama. Fa parte d'as Nacions Unidas, d'a CCEAGP y d'a Liga Arabe.
  
  Bahrein ye gubernada por a dinastía “al Khalif” dende 1783, “xeikhato” independient” separau de Persia (Irán). As enrestidas d'iste zaguero, podríanos dicir que subchectivament contina dica agora. O protectorau britanico les esfendió dende 1861. Dimpués, y a causa d'a trobada d'a benzina en as suyas tierras en 1932, prencipiarían as reivindicacions nacionalistas en posteriors decadas, y encara que en 1968 Bahrein s'embrecó en a Federación d’Emiratos Arabes, iste talló ista integración cuan tres anyadas dimpués proclamó a suya independencia y a dinastía “al Khalifa” como emir. Actualment ye una monarquía hereditaria do o rei ye o chefe d'Estau y o Primer Ministro ye o chefe d'o Gubierno, en realidat ambos puestos son ocupaus por a mesma familia que gubiernan baixo a consulta d'o suyos menistros.
  
  A revolución iraní prencipiada en 1979 se fació veyer en o país en a decada d'os uitanta, con una población mayoritaria chiita. En 1981 se creyó o clandestino “Frent ta la Liberación Nacional” y Irán demandó belunas d'as de l'emirato. Alavez, Bahrein sinyó un alcuerdo d'esfensa con Arabia Saudita, y fació parti d’o Consello de Cooperación d'o Golfo. En 1983 creyó a organización parasindical d’os “treballadors d'o petrolio”, que en parti ye reflectau en iste mural. Y que encara que as revueltas continarían dica hue, en 1999 o fillo “Hamad ibn Isa Al Khalifah” herada de nuevas o trono d'o reino dimpués d'a muerte de su pai.
  
  Vinclos externos 
  
   Pachina web d'o reino de Bahrein.